Teine mõtlemapanev küsimus kõlas: "Sa siis ei taha et ma näiteks  majandust õppima läheks - noh, et teaksin, kuidas raha teenida." Seni pole ta kordagi huvi majanduse vastu üles näidanud, pigem ikka sinna pehmete väärtuste poole kaldunud. Kas Eestis valitsev "õpi ärijuhtimist ja oled edukas" on ikka nii sügava jälje jätnud? Igatahes olin ma selle küsimuse peale väga üllatunud. Vastasin siis talle, et ega lihtsalt rahateenimise mehhanismide tundmine ei aita rasketel aegadel toime tulla. Eelistatud olukorras on pigem need, kes midagi igapäevaselt vajaminevat teha suudavad. Aga  seda ma küll ei oska öelda, kumb on perspektiivikam eriala, kas graafline või tootedisain. Plakatikujundajad on ka sõdade ajal vajalikud olnud, iseasi, kuidas tööandja ideoloogilised eelistused ja eetika kokku sobivad…